Jill Biden mulţumeşte României pentru asistenţa oferită refugiaţilor ucraineni: "Poporul român este extraordinar".
Jill Biden, soţia preşedintelui SUA Joseph Biden, a mulţumit sâmbătă autorităţilor din România şi organizaţiilor internaţionale pentru asistenţa umanitară oferită refugiaţilor ucraineni. În cursul unei vizite la sediul Ambasadei americane din Bucureşti, Jill Biden a mulţumit României pentru găzduirea a aproape 900.000 de refugiaţi ucraineni. "Poporul român este extraordinar, oamenii primesc atât de mulţi refugiaţi în casele lor şi le oferă mâncare, haine şi adăpost, le oferă inimile lor.".
Jill Biden, soţia preşedintelui SUA Joseph Biden, a mulţumit sâmbătă autorităţilor din România şi organizaţiilor internaţionale pentru asistenţa umanitară oferită refugiaţilor ucraineni.În cursul unei vizite la sediul Ambasadei americane din Bucureşti, Jill Biden a mulţumit României pentru găzduirea a aproape 900.000 de refugiaţi ucraineni."Este extraordinar, este vorba despre solidaritate, despre colaborare. Din nefericire, cred că acesta este doar începutul" crizei, a afirmat Jill Biden, potrivit agenţiei Associated Press."Poporul român este extraordinar, oamenii primesc atât de mulţi refugiaţi în casele lor şi le oferă mâncare, haine şi adăpost, le oferă inimile lor. Cred că lumea ştie aceste lucruri", a subliniat Jill Biden.După deplasarea la Ambasada SUA, Jill Biden şi Carmen Iohannis, soţia preşedintelui Klaus Iohannis, vizitează Şcoala gimnazială "Uruguay" din Sectorul 1 al Capitalei, care găzduieşte elevi ucraineni refugiaţi.